“‘મોક્ષશીલ’ની આયોજનબદ્ધ સ્થાપના વિશે મેં ક્યારેય વિચાર્યું નહોતું. વર્ષ ૨૦૧૨માં મારી મમ્મીના મૃત્ય વખતે મને એવી જરૂરીયાત ચોક્કસ લાગી કે આવા સમયે કોઈક એવી વ્યક્તિ સાથે હોવી જોઈએ કે જે તમામ જવાબદારી સ્વીકારી લે.” બિલ્વાએ જણાવ્યું. જોકે બિલ્વાના માતાના મૃત્યુના થોડા સમય બાદ બિલ્વાએ તેના વિદ્યાર્થીઓને એક પ્રોજેક્ટવર્ક આપ્યું. જેમાં વિદ્યાર્થીઓએ સર્વે કરવાનો હતો કે જ્યારે કોઈનું મૃત્યું થાય છે ત્યારે તેના પરિવારજનોને કેવા કેવા કામો કરવામાં મુશ્કેલી પડે છે. અને આ સર્વે અમદાવાદના ૪૦૦૦ લોકો પર કરવામાં આવ્યો. આ સર્વેના પરિણામમાં માલૂમ પડ્યું કે 37% લોકોને અંતિમસંસ્કાર વખતે ઘણી મુશ્કેલીઓનો સામનો કરવો પડતો. જ્યારે કે 76% લોકો તો અંતિમસંસ્કારની વિધિથી પણ અજાણ હતા. અને બસ ત્યારે બિલ્વાએ નક્કી કરી લીધું કે તે આજ દિશામાં કામ કરશે અને લોકોને મદદરૂપ નીવડશે.